Jani Mikkonen

Jani Mikkonen (s. 1977) on helsinkiläinen kiropraktikko ja filosofian tohtori, joka on erikoistunut huimauksen, tasapainovaikeuksien ja pitkittyneen kivun hoitoon.  

 Koulutus 
Mikkonen valmistui kiropraktikoksi Etelä-Walesin yliopistosta 2007 ja sai yhdysvaltalaisen neurologisen kuntoutuksen DACNB-diplomin vuonna 2018 (Diplomate of the American Chiropractic Neurology Board). Hän väitteli vuonna 2023 Itä-Suomen yliopiston Terveystieteiden tiedekunnassa aiheenaan pitkittyneen kivun vaikutus tasapainoon. Tällöin hän oli ensimmäinen manuaalisten terapioiden aloilta Suomessa väitellyt henkilö ja ensimmäinen Suomessa väitellyt kiropraktikko. Väitöstutkimus syntyi moniammatillisessa kliinisen lääketieteen tutkimusohjelmassa, ja hänen ohjaajinaan toimivat neurokirurgian professori Ville Leinonen ja fysiatrian professori Olavi Airaksinen sekä Zürichin ammattikorkeakoulun fysioterapian professori Hannu Luomajoki. Väitöskirjan englanninkielinen nimi on Postural stability and its relationships with chronic low back pain, central sensitization, and pain-related sleep quality. 

 Työura 
Mikkosella on yksityisvastaanotto Helsingissä; Suomessa julkisessa terveydenhoidossa ei ole vielä kiropraktikkojen virkoja.

Mikkonen on aktiivinen kirjoittaja ja keskustelija, joka on julkaissut yli sata artikkelia ja kirjan lukua erilaista kuntoutuksen aiheista, joista kymmenen ensimmäisenä kirjoittajana kansainvälisissä tieteellisissä julkaisuissa. Tieteellinen työ on painottunut tasapainoon vaikuttavien tekijöiden lisäksi hengitysharjoituksien rooliin kivun hoidossa ja oireiden pitkittymiseen vaikuttavien tekijöiden, kuten hyvinvoinnin, keskushermoston herkistymisen, katastrofoinnin ja unen laadun mittaamiseen. Häntä on haastateltu kuntoutuksen asiantuntijana lukuissa yhteyksissä, kuten Helsingin Sanomissa, Aamulehdessä, Hyvä Terveydessä, Iltasanomissa, Iltalehdessä, Selkäkanavalla ja Hyvä Selkä- lehdessä.  

 Kiropraktikkojen näyttöpohjaisen ammatinharjoittamisen edistäminen 
Mikkonen on toiminut laajalti erilaisissa kansallisissa ja kansainvälisissä luottamustoimissa. Hän on tuonut julkisuudessa esille esimerkiksi manuaalisen terapian tutkimusnäyttöä selkäkivun hoidossa ja kiropraktikkojen poikkeuksellisen pientä määrää ja heikompia ammatillisia oikeuksia Suomessa verrattuna muihin Pohjoismaihin. 

COVID-19-pandemian aikana hän oli mukana kansainvälisen kiropraktikkotutkijayhteisön kannanotossa, jossa vastustettiin  pseudotieteellisiä väitteitä manuaaliterapian vaikutuksista immuunijärjestelmän toimintaan. Toimittuaan Kiropraktikkoliitto ry:n hallituksessa ja edustajana lukuisissa yhteyksissä, kuten Kansallisessa TULE-ohjelmassa ja Tule ry:n hallituksessa, hän erosi myöhemmin kiropraktikkoliiton jäsenyydestä, koska Kiropraktikkoliitto ei virallisesti suositellut koronarokotetta jäsenilleen. Nykyisin hän on jäsenenä moniammatillisissa yhdistyksissä, kuten Selkäliitossa, Selkätutkimusseurassa, Suomen Telelääketieteen ja e-Health seurassa, Kivuntutkimusyhdistyksessä, The Functional Neurological Disorder Society:ssä ja kutsuttuna jäseneä Bárány Society:ssä.    

 Tunnustukset
Mikkonen on huimauksen kansainvälisen Bárány-yhdistyksen jäsen (2024-).

 Teokset 

 Teos on julkaistu myös Elsevierin kustantamana saksaksi nimellä Schmerzbuch Physiotherapie (2023). .

 Lähteet 

Luokka:Suomalaiset henkilöt
Luokka:Kiropraktikot
Luokka:Vuonna 1977 syntyneet
Luokka:Elävät henkilöt